
ЧӐВАШ РЕСПУБЛИКИН 
САККУНӖ

ХУЛА СТРОИТЕЛЬСТВИН ӖҪ-ХӖЛӖ ЕНӖПЕ ПУРНӐҪЛАМАЛЛИ УЙРӐМ ПОЛНОМОЧИСЕНЕ 
ЧӐВАШ РЕСПУБЛИКИН МУНИЦИПАЛЛӐ УЙРӐМ ПӖРЛӖХӖСЕН ВЫРӐНТИ ХӐЙ ТЫТӐМЛӐХ ОРГАНӖСЕМ ТАТА ЧӐВАШ РЕСПУБЛИКИН ПАТШАЛӐХ ВЛАҪӖН ОРГАНӖСЕМ ХУШШИНЧЕ ҪӖНӖРЕН 
ПАЙЛАССИ ҪИНЧЕН 

Чӑваш Республикин Патшалӑх Канашӗ
2024 ҫулхи юпа уйӑхӗн 8-мӗшӗнче
йышӑннӑ

1 статья. Ҫак Саккун йӗркелекен ыйтусем
Ҫак Саккун Раҫҫей Федерацийӗн Хула строительствин кодексӗн 
82 статйипе, Федерацин "Раҫҫей Федерацийӗнче вырӑнти хӑй тытӑмлӑха йӗркелемелли пӗтӗмӗшле принципсем ҫинчен" 2003 ҫулхи юпа уйӑхӗн 6-мӗшӗнчи 131-ФЗ №-лӗ саккунӗн 17 статйин 12-мӗш пайӗпе, Федерацин "Раҫҫей Федерацийӗн субъекчӗсенче халӑх влаҫне йӗркелемелли пӗтӗмӗшле принципсем ҫинчен" 2021 ҫулхи раштав уйӑхӗн 21-мӗшӗнчи 414-ФЗ №-лӗ саккунӗн 6 статйин 3-мӗш пайӗпе, Чӑваш Республикин "Чӑваш Республикинче вырӑнти хӑй тытӑмлӑха йӗркелесси ҫинчен" 2004 ҫулхи юпа уйӑхӗн 18-мӗшӗнчи 19 №-лӗ саккунӗн 6 статйин 1.2-мӗш пайӗпе, 10 статйин 1-мӗш пайӗн 26-мӗш пункчӗпе килӗшӳллӗн хула строительствин ӗҫ-хӗлӗ енӗпе пурнӑҫламалли уйрӑм полномочисене Чӑваш Республикин Сӗнтӗрвӑрри муниципаллӑ округӗн, Чӑваш Республикин Муркаш муниципаллӑ округӗн, Чӑваш Республикин Ҫӗрпӳ муниципаллӑ округӗн, Чӑваш Республикин Шупашкар муниципаллӑ округӗн, Чӑваш Республикин Ҫӗнӗ Шупашкар хулин тата Шупашкар хулин вырӑнти хӑй тытӑмлӑх органӗсем (малалла ҫавӑн пекех – Чӑваш Республикин муниципаллӑ уйрӑм пӗрлӗхӗсен вырӑнти хӑй тытӑмлӑх органӗсем) тата Чӑваш Республикин патшалӑх влаҫӗн органӗсем хушшинче ҫӗнӗрен пайлассипе ҫыхӑннӑ хутшӑнусене йӗркелет.

[bookmark: sub_20101]2 статья.	Хула строительствин ӗҫ-хӗлӗ енӗпе пурнӑҫламалли уйрӑм полномочисене ҫӗнӗрен пайласси
1. Чӑваш Республикин патшалӑх влаҫӗн органӗсем хула строительст-вин ӗҫ-хӗлӗ енӗпе Чӑваш Республикин Сӗнтӗрвӑрри муниципаллӑ округӗн, Чӑваш Республикин Муркаш муниципаллӑ округӗн, Чӑваш Республикин Ҫӗрпӳ муниципаллӑ округӗн, Чӑваш Республикин Шупашкар муниципаллӑ округӗн, Чӑваш Республикин Ҫӗнӗ Шупашкар хулин тата Шупашкар хулин вырӑнти хӑй тытӑмлӑх органӗсен Раҫҫей Федерацийӗн Хула строительствин кодексӗпе муниципаллӑ округсен, хула округӗсен вырӑнти хӑй тытӑмлӑх органӗсен полномочийӗсен шутне кӗртнӗ ҫак полномочийӗсене пурнӑҫлаҫҫӗ: 
1) муниципаллӑ округӑн, хула округӗн хула строительствине проектламалли вырӑнти нормативсене туса хатӗрлемелли, ҫирӗплетмелли тата вӗ-сене улшӑнусем кӗртмелли йӗркене палӑртасси;
2) муниципаллӑ округӑн, хула округӗн хула строительствине проект-ламалли вырӑнти нормативсене тата вӗсене кӗртнӗ улшӑнусене ҫирӗплетесси;
3) муниципаллӑ округсен, хула округӗсен территорийӗсене планламалли документсен йышне, вӗсене туса хатӗрлемелли йӗркене, улшӑнусене туса хатӗрлемелли тата вӗсене ҫавнашкал документсене кӗртмелли йӗркене палӑртасси;
4) муниципаллӑ округӑн тӗп планӗн проектне, хула округӗн тӗп планӗн проектне туса хатӗрлесси ҫинчен калакан йышӑну, ҫавӑн пекех муниципаллӑ округӑн тӗп планне, хула округӗн тӗп планне улшӑнусем кӗртмелли сӗнӳсем хатӗрлесси ҫинчен калакан йышӑну тӑвасси;
[bookmark: sub_20102][bookmark: sub_20114]5) муниципаллӑ округӑн тӗп планӗн проектне, хула округӗн тӗп планӗн проектне туса хатӗрлесси, муниципаллӑ округӑн тӗп планне, хула округӗн тӗп планне ҫирӗплетесси, ҫав шутра муниципаллӑ округӑн тӗп планне, хула округӗн тӗп планне улшӑнусем кӗртесси.
2. Ҫак статьян 1-мӗш пайӗнче кӑтартнӑ хула строительствин ӗҫ-хӗлӗ енӗпе пурнӑҫламалли полномочисене Чӑваш Республикин Министрсен Ка-бинечӗ полномочи панӑ хула строительствин ӗҫ-хӗлӗ енӗпе патшалӑх политикине пурнӑҫлакан Чӑваш Республикин ӗҫ тӑвакан органӗ (малалла – полномочиллӗ орган) пурнӑҫлать.

[bookmark: sub_3]3 статья.	Ҫӗнӗрен пайлакан полномочисене пурнӑҫлас ӗҫе укҫа-тенкӗпе тивӗҫтермелли ҫӑл куҫсем
Ҫак Саккунӑн 2 статйин 1-мӗш пайӗпе пӑхса хӑварнӑ полномочисене полномочиллӗ орган Чӑваш Республикин Чӑваш Республикин республика бюджечӗ ҫинчен калакан саккунӗпе ҫав тӗллевсем валли пӑхса хӑварнӑ бюджет укҫи-тенки шайӗнче Чӑваш Республикин республика бюджечӗн укҫи-тенки шучӗпе пурнӑҫлать.

4 статья. Пӗтӗмлетӳ положенийӗсем
1. Ҫак Саккунӑн 2 статйин 1-мӗш пайӗпе пӑхса хӑварнӑ полномочи-сене Чӑваш Республикин муниципаллӑ уйрӑм пӗрлӗхӗсен вырӑнти хӑй ты-тӑмлӑх органӗсем тата Чӑваш Республикин патшалӑх влаҫӗн органӗсем хушшинче чикӗсӗр вӑхӑта, анчах та Чӑваш Республикин Патшалӑх Канашӗн полномочийӗсен срокӗнчен кая мар вӑхӑта, ҫӗнӗрен пайлаҫҫӗ.
2. Чӑваш Республикин ҫак Саккун вӑя кӗнӗ кунччен йышӑннӑ тата ҫӗ-нӗрен пайлакан полномочисене пурнӑҫлас ӗҫпе ҫыхӑннӑ хутшӑнусене йӗр-келесе тӑракан саккунӗсемпе ҫак Саккуна хирӗҫлемен пайра усӑ кураҫҫӗ.
3. Чӑваш Республикин муниципаллӑ уйрӑм пӗрлӗхӗсен вырӑнти хӑй тытӑмлӑх органӗсен ҫак Саккунӑн 2 статйин 1-мӗш пайӗпе пӑхса хӑварнӑ полномочисене пурнӑҫлас ӗҫе йӗркелесе тӑракан уставӗсем тата муници-паллӑ ытти нормативлӑ право акчӗсем ҫак Саккуна тата Чӑваш Республикин ытти нормативлӑ право акчӗсене хирӗҫлемен пайра вӑйра тӑраҫҫӗ.
4. Муниципаллӑ округсен, хула округӗсен тӗп планӗсене, муниципаллӑ округсен, хула округӗсен хула строительствине проектламалли вырӑнти нормативсене (вӗсене туса хатӗрлесси е тата улшӑнусем кӗртесси ҫинчен калакан йышӑнусене ҫак Саккун вӑя кӗнӗ кунччен йышӑннӑ, ҫавӑн пекех Раҫҫей Федерацийӗн нормативлӑ право акчӗсемпе, Чӑваш Республикин нормативлӑ право акчӗсемпе тата муниципаллӑ нормативлӑ право акчӗсемпе вӗсен тӗлӗшпе пӑхса хӑварнӑ килӗшӳ процедурисене ҫак Саккун вӑя кӗнӗ кунччен пуҫарнӑ) Чӑваш Республикин муниципаллӑ уйрӑм пӗрлӗхӗсен вырӑнти хӑй тытӑмлӑх органӗсем ҫирӗплетеҫҫӗ.
Чӑваш Республикин муниципаллӑ уйрӑм пӗрлӗхӗсен вырӑнти хӑй тытӑмлӑх органӗсем ҫак Саккун вӑя кӗнӗ кунччен ҫирӗплетнӗ муниципаллӑ округсен, хула округӗсен тӗп планӗсем, муниципаллӑ округсен, хула округӗсен хула строительствине проектламалли вырӑнти нормативӗсем ҫак Саккуна тата Чӑваш Республикин ытти нормативлӑ право акчӗсене хирӗҫлемен пайра вӑйра тӑраҫҫӗ.
5. Ҫак Саккун 2025 ҫулхи кӑрлач уйӑхӗн 1-мӗшӗнчен пуҫласа вӑя кӗрет.

	Чӑваш Республикин
Пуҫлӑхӗ
	
О. Николаев



Шупашкар хули
2024 ҫулхи юпа уйӑхӗн 9-мӗшӗ

